এ আই য়ু ডি এফৰ প্ৰধান বদৰুদ্দিনৰ সম্পত্তিৰ পৰিমাণ বৃদ্ধি ২০১৪ চনৰ তুলনাত দুগুণ বৃদ্ধি পায়। ২০১৯ চনৰ লোকসভা নিৰ্বাচনত ধুবুৰী সমষ্টিৰ পৰা প্ৰতিদ্বন্দ্বিতা আগবঢ়োৱা বদৰুদ্দিন আজমলে মনোনয়ন পত্ৰ দাখিলৰ সময়ত উল্লেখিত সম্পত্তিৰ পৰিমাণ হ'ল ৭৬.০২ কৌটি টকা আনহাতে ২০১৪ চনৰ মনোনয়ন পত্ৰত আজমলে উল্লেখ কৰা সম্পত্তিৰ পৰিমাণ আছিল ৪২.২৫ কৌটি টকা। চলিত নিৰ্বাচনত বৰ্তমানলৈ অসমত মনোনয়ন দাখিল কৰা আটাইতকৈ ধনী প্ৰাৰ্থী হিচাপে পৰিগণিত হৈছে আজমল।
আনহাতে, বিগত পাঁচ বছৰত আজমলৰ পত্নীৰ সম্পত্তিৰ পৰিমাণো বৃদ্ধি হয়। মনোনয়ন পত্ৰৰ হলফ নামাত উল্লেখ কৰা মতে পাঁচ বছৰত আজমলৰ পত্নীৰ সম্পত্তিৰ পৰিমাণ ৭৯.৩২ লাখৰ পৰা ২.৭৬ কৌটি টকালৈ বৃদ্ধি পায়।
উল্লেখযোগ্য যে, এ আই য়ু ডি এফৰ মুৰব্বীজনৰ বছৰেকীয়া উপাৰ্জন হ'ল ৪.২৯ কৌটি টকা আৰু পত্নীৰ বছৰেকীয়া উপাৰ্জন হ'ল মাত্ৰ ৭৮৫০ টকা।
আজমলৰ বিপৰীতে দিছপুৰ, বাঘবৰ, নগাঁও, ধুবুৰী, পুলিবাৰ আৰু কোকৰাঝাৰ আৰক্ষী চকীত ছয়টা অপৰাধী গোচৰ পঞ্জীয়ণ হৈ আছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
